Fuolahusdutkama guovddáš Nord bokte (Linn Ebeltoft Sparby), ovddiduvvo HOD:as (Dearvvašvuođa ja fuolahusdepartemeanta) 2014:s.  
"Sámi geavaheddjiin lea dárbu dustejuvvot fálaldagain mas lea sámi giella ja kulturgealbu. Ovttadássásaš dearvvašvuođa- ja fuolahusbálvalus sámi divššohasaide mielddisbuktá ahte fálaldagat heivehuvvojit nu ahte sámi divššohasaid giella ja kultuvrralaš duogáš ii hehtte dohkálaš bálvalusaid. Dásseárvoprinsihpa dearvvašvuođa ja fuolahusbálvalusas ii leat fuolahuvvon go bargiin váilu máhttu sámi giela ja kultuvrra birra."  
Fuolahan dihte dásseárvoprinsihpa joavkkuide main kognitiiva, psyhkalaš ja fysalaš doaibmahehttehusat fertejit oaidnit olles indiviida kultuvrralaš konteavsttas ja addit kultuvrralaš oadjebasvuođa. Gáibida ahte fágaolbmuin ja bargiin lea dat máhttu. Dát lea suorgi gos lea unnán dahkkon sámi oktavuođain. Lea erenoamáš dehálaš sihkkarastit geatnegasvuođaid ovttaskas plánas dasa mii guoská sámi gillii ja kultuvrii.  
Sámediggeráđđi ávžžuhuvvo geahččat fuolahuvvo go dásseárvoprinsihpa dáin joavkkuin, maid dainna mihtuin ráhkadahttit doaibmaplána.